En kandidat som har vært en viktig inspirator for opprørerne, er den amerikanske ikke-voldsteoretikeren Gene Sharp og hans Albert Einstein Institute i Boston. Det er ellers kjent at WikiLeaks står på årets liste etter at stortingsrepresentant Snorre Valen i januar sa han hadde nominert nettstedet for sin kamp for å «avdekke korrupsjon, krigsforbrytelser og tortur». Også den russiske menneskerettighetsorganisasjonen Memorial og dens grunnlegger Svetlana Gannusjkina er nominert. Internett Tre menn som regnes for å ha oppfunnet internett, Larry Roberts og Vint Cerf fra USA og briten Tim Berners-Lee, er også blant kandidatene.